 

**בבית הדין הצבאי המחוזי**

**במחוז שיפוטי ח"י**

בפני סגנית הנשיאה: סא"ל ענת שחר ויינברג

**בעניין: התובע הצבאי (ע"י ב"כ, קמ"ש בת אל זיגמן)**

**נגד**

**הנאשם: ח/XXX רב"ט נ' ח' (ע"י ב"כ, סגן מישל צ'רניחובסקי)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו מיום 24.11.2021 ועד יום 07.05.2022 למשך 165 ימים, בהתאם לכתב האישום המתוקן ולפרטים הנוספים.

**ניתנה היום, י' באייר התשפ"ג, 01.05.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**סגנית הנשיאה**

**גזר-דין**

**החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 165 ימים עד להתייצבותו. החייל ביקש להשתלב בהליך בית הדין המשלב ומן הרגע הראשון השתלב בהצלחה ביחידתו החדשה תחת המפקד רס"ב ק'. נ' פרח תחת פיקודו של המפקד וכלל חוות הדעת בעניינו לימדו על חייל המצטיין בתפקידו. כעת מצוי נ' ימים ספורים לפני סיום שירות צבאי מלא.**

**בית הדין מבקש להביע הערכה רבה לנ' על פועלו והצלחתו, הוא סמוך ובטוח בהמשך הצלחתו בכל דרך בה יבחר בעתיד. בית הדין מבקש להביע הערכתו גם למפקד, רס"ב ק' אשר אפשר לחייל קרקע בטוחה לצמוח בה.**

**עם סיום הליך השילוב ולאור סיום השירות הקרב, אטיל על החייל עונש נזיפה בלבד.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקדי החייל, סא"ל ש' ורס"ב ק'.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

**זכות ערעור כחוק.**

**ניתן היום, י' באייר התשפ"ג, 01.05.2023, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**סגנית הנשיאה**

**העתק נכון מהמקור

ק' בית הדין**

**נערך על ידי: א.ל**

**בתאריך 15.05.2023**

**חתימת המגיה: סגן שיר בן- ארמון**